Document ID: 32007D0679

KOMISJONI OTSUS,
22. oktoober 2007,
milles sätestatakse Ühendkuningriigi suhtes vabatahtliku ümbersuunamise kohaldamisest tulenevad netosummad aastateks 2007-2012
(teatavaks tehtud numbri K(2007) 5104 all)
(Ainult ingliskeelne tekst on autentne)
(2007/679/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 27. märtsi 2007. aasta määrust (EÜ) nr 378/2007, milles sätestatakse määrusega (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) ettenähtud otsetoetuste vabatahtliku ümbersuunamise eeskirjad ning muudetakse määrust (EÜ) nr 1290/2005, (1) eriti selle artikli 4 lõiget 1,
ning arvestades järgmist:
(1)
Määruse (EÜ) nr 378/2007 artikli 1 lõikes 1 on sätestatud, et liikmesriigid, kus kohaldatakse käesoleva määruse jõustumisel komisjoni 22. septembri 2004. aasta määruse (EÜ) nr 1655/2004 (millega sätestatakse eeskirjad ülemineku kohta nõukogu määruse (EÜ) nr 1259/1999 artiklis 4 kehtestatud vabatahtlikult toetuse muutmise süsteemilt nõukogu määruses (EÜ) nr 1782/2003 kehtestatud kohustuslikule toetuse muutmise süsteemile) (2) artiklis 1 sätestatud täiendavat otsetoetuste vähendamise süsteemi võivad aastatel 2007-2012 kohaldada vähendamist (edaspidi „vabatahtlik ümbersuunamine”) kõigi otsetoetuste summade suhtes, mida antakse nõukogu 29. septembri 2003. aasta määruse (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) (3) artikli 2 punkti d tähenduses ajavahemikul 2007-2012.
(2)
Määruse (EÜ) nr 378/2007 artiklis 2 on sätestatud, et kahe kuu jooksul pärast käesoleva määruse jõustumist otsustavad liikmesriigid ajavahemikus 2007-2012 kohaldatava vabatahtliku ümbersuunamise iga-aastase määra ja teatavad selle komisjonile koos vabatahtliku ümbersuunamise mõju hindamisega.
(3)
Määruse (EÜ) nr 378/2007 artikli 3 lõike 1 alusel võib liikmesriik, kus käesoleva määruse jõustumisel kohaldatakse määruse (EÜ) nr 1655/2004 artiklis 1 osutatud otsetoetuste täiendava vähendamise süsteemi ja kus kohaldatakse piirkondlikul tasandil ühtset otsemaksete kava, otsustada ajavahemikul 2007-2012 kohaldada objektiivsete kriteeriumide alusel piirkondade kaupa eristatud määrasid. Asjaomase liikmesriigi mis tahes piirkonnas kohaldatav ülemmäär on 20 %.
(4)
Määruse (EÜ) nr 378/2007 artikli 3 lõikes 2 on sätestatud, et iga liikmesriik, mis kohaldab käesoleva artikli lõike 1 alusel piirkondade kaupa eristatud vabatahtliku ümbersuunamise määrasid, esitab kahe kuu jooksul pärast käesoleva määruse jõustumist ajavahemiku 2007-2012 kohta komisjonile kontrollimiseks teabe, mis käsitleb a) vabatahtliku ümbersuunamise iga-aastased määrasid iga piirkonna ning kogu territooriumi kohta; b) iga-aastaseid vabatahtlikust ümbersuunamisest tulenevaid vähendamiste kogusummasid; c) vajadusel, iga-aastast täiendavate summade, mis on vajalikud kõnealuse määruse artikli 1 lõike 3 teises lõigus nimetatud täiendava toetussumma katmiseks, kogusummat; ning d) statistilisi ja muid andmeid, mida kasutatakse punktides b ja c nimetatud summade kindlaksmääramisel.
(5)
Määruse (EÜ) nr 378/2007 artikli 4 lõikes 1 on sätestatud, et komisjon määrab kindlaks vabatahtliku ümbersuunamise kohaldamisest tulenevad netosummad, lähtudes: a) vabatahtliku ümbersuunamise ühtse siseriikliku määra arvutusest; b) juhul kui liikmesriik kohaldab piirkondade kaupa eristatud määrasid, kõnealuse määruse artikli 3 lõikes 2 nimetatud summadest, mille liikmesriigid on esitanud oma taotluses.
(6)
Ühendkuningriik on edastanud komisjonile järgmised vabatahtliku ümbersuunamise piirkondlikul tasandil sätestatud iga-aastased määrad:
Piirkonnad
2007
2008
2009
2010
2011
2012
Inglismaa
12 %
13 %
14 %
14 %
14 %
14 %
Põhja-Iirimaa
4,5 %
6 %
7 %
8 %
9 %
9 %
Wales
0 %
2,5 %
4,2 %
5,8 %
6,5 %
6,5 %
Šotimaa
5 %
8 %
8,5 %
9 %
9 %
9 %
(7)
Ühendkuningriik edastas ka vabatahtlikust ümbersuunamisest tulenevate vähendamiste kogusummad ning vabatahtliku ümbersuunamise mõju hindamise.
(8)
Seepärast tuleks sätestada Ühendkuningriigis vabatahtliku ümbersuunamise kohaldamisest tulenevad netosummad,
ON VASTU VÕTNUD KÄESOLEVA OTSUSE:
Artikkel 1
Ühendkuningriigile aastateks 2007-2012 vabatahtliku ümbersuunamise kohaldamisest tulenevad netosummad on sätestatud käesoleva otsuse lisas.
Artikkel 2
Käesolevat otsust kohaldatakse alates 2008. eelarveaastast.
Artikkel 3
Käesolev otsus on adresseeritud Ühendkuningriigile.
Brüssel, 22. oktoober 2007

Labels: 18
17
6